stanford-oval/wikipedia huggingface dataset:
אלכסיס טיבידי (2003)
קריירת מועדונים

טיבידי גדל במחלקות הנוער של ESA בריב וטולוז. ב-19 ביולי 2021 חתם בשטוטגרט מהבונדסליגה. ב-20 בנובמבר ערך את הופעת הבכורה שלו במועדון, בהפסד 1–2 לבורוסיה דורטמונד במסגרת המחזור ה-12 בליגה לעונת 2021/2022. בסך הכל ערך 12 הופעות ליגה במדי המועדון.
ב-11 ביולי 2022 הושאל טיבידי לריינדורף אלטאך מהבונדסליגה האוסטרית. הוא ערך 16 הופעות ליגה במדי המועדון, בהן הבקיע חמישה שערים.
ב-28 בינואר 2023 חתם טיבידי על חוזה לארבע שנים וחצי בטרואה מליגת העל הצרפתית. ב-1 בפברואר ערך את הופעת הבכורה שלו במועדון, בהפסד 1–4 לטולוז במסגרת המחזור ה-21 בליגה לעונת 2022/2023.
ב-1 בספטמבר 2023 הושאל טיבידי לניימכן מליגת העל ההולנדית למשך עונת 2023/2024.
קריירה בינלאומית

טיבידי נכלל בסגל נבחרת צרפת עד גיל 20 לטורניר גביע העולם עד גיל 20 בשנת 2023, וערך שתי הופעות בטורניר.
חיים אישיים

טיבידי הוא בנו של כדורגלן נבחרת קמרון בעבר אלכסיס טיבידי (אנ').
הערות שוליים

↑  Transferts : Alexis Tibidi (Toulouse) signe pro à Stuttgart באתר ל'אקיפ, 19 ביולי 2021 (בצרפתית)
↑  Alexis Tibidi kommt leihweise aus Stuttgart באתר הרשמי של ריינדורף אלטאך, 11 ביולי 2022 (בגרמנית)
↑  ALEXIS TIBIDI EN BLEU ET BLANC באתר הרשמי של טרואה, 28 בינואר 2023 (בצרפתית)
↑  https://www.nec-nijmegen.nl/service-contact/vraag/alexis-tibidi-op-huurbasis-naar-n.e.c..htm באתר הרשמי של ניימכן, 1 בספטמבר 2023 (בהולנדית)
↑  Le groupe pour la Coupe du monde באתר הרשמי של פדרציית הכדורגל הצרפתית, 10 במאי 2023 (בצרפתית)
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "אלכסיס טיבידי (2003)".
אליסטר בלאק

| --- | --- |

בלאק, מאי 2017
 לידה:  19 במאי 1985 (בן 39) אלקמאר, הולנד
 שם במה:  מלאקאי בלאק טומי אנד תומאס ואן דייק  אליסטר בלאק
 משקל:  98 ק"ג
 גובה:  1.83 מטר
 מקום מגורים:  אורלנדו, פלורידה, ארצות הברית
 לאום:  הולנדי
 קריירה מקצוענית:  2002–הווה (כ־22 שנים)
 מאמנים:  בוב שרייבר כריס הירו ג'וני קיד מייק קוואקנבאש נייג'ל מקגינס WWE Performance Center
 ליגות:  AEW
 תרגילי סיום:  Black Mass
 מידע אישי
 בן או בת זוג:  תיאה טרינידד 
 
טום באדג'ן (באנגלית: Tom Budgen; נולד ב-19 במאי 1985 בהולנד), הידוע יותר בשם הבמה שלו, מלאקאי בלאק הוא מתאבק הולנדי, המופיע בארגון ההיאבקות All Elite Wrestling‏ (AEW). הוא מוכר בעיקר בשל תקופתו בארגון ההיאבקות WWE, שבו הופיע תחת שם הבמה אליסטר בלאק.
תחילת קריירת ההיאבקות

באדג'ן בעל רקע נרחב באמנויות לחימה ואף התחרה במספר קרבות קיקבוקסינג בין הגילאים 9 ל-15. הוא עדיין מתאמן בקיקבוקסינג ואימץ הרבה מרקע זה לסגנון הלחימה שלו בזירה, מה שהעניק לו יכולת תקיפה מיוחדת ואף התרגיל המסיים שלו הנקרא מיסה שחורה (באנגלית: Black Mass) הוא תרגיל קיקבוקסינג שנועד לסיים את קרבותיו.
קריירת היאבקות מקצועית > ארגונים עצמאיים (2002–2016)

באדג'ן התאבק לרוב בארגוני ההיאבקות העצמאיים בבריטניה ובאירופה תחת השם טומי אנד. בנוסף לכך התאבק בארגוני היאבקות בינלאומיים כמו CZW, Evolve, PWG ובארגון היאבקות היפני BJW.
קריירת היאבקות מקצועית > WWE > המעבר לדמות הרעה (2020–2021)

בחודש יוני, בלאק החל בפיוד עם סת' רולינס ומרפי, זאת לאחר שרולינס פצע את ריי מיסטריו בעינו. ב-20 ביולי בפרק של התוכנית Raw, בלאק הפסיד לסת' רולינס ולאחר הקרב הוא הותקף על ידו ועל ידי מרפי. שבוע לאחר מכן בתוכנית, רולינס ומרפי פגעו בעינו של בלאק לאחר שהטיחו אותה בפינת מדרגות הזירה. ב-24 באוגוסט, בלאק, שעתה חבש רטייה על עינו, שימש כאורח בפינה The Kevin Owens Show של קווין אואנס ואף תקף את האחרון; בכך, בלאק ביסס את מעמדו כדמות הרעה בפעם הראשונה בקריירה שלו ב-WWE. שבוע לאחר מכן בתוכנית, הוא תקף פעם נוספת את אואנס עם מהלך הסיום שלו, המיסה השחורה, לפני הקרב של אואנס מול רנדי אורטון, שכתוצאה ממעשיו גרם לאואנס להפסיד. ב-14 וב-28 בספטמבר, הוא נחל הפסדים בקרבות יחידים לאואנס. ב-12 באוקטובר בפרק של התוכנית Raw, בלאק הפסיד לאואנס פעם נוספת הפעם במסגרת קרב ללא פסילות; באותו הפרק של Raw כחלק מהדראפט, בלאק הועבר למותג סמאקדאון. לעומת זאת, הוא נעדר מהופעות מן המרקע במשך כשישה חודשים. הוא חזר להופיע ב-23 באפריל בפרק של התוכנית סמאקדאון במסגרת סרטון חזרה שלו לפעילות. לאחר מספר שבועות של סרטונים דומים, בלאק חזר באופן רשמי ב-21 במאי בפרק של התוכנית סמאקדאון, כשתקף את ביג אי בעזרת מהלך המיסה השחורה, שעזר לאפולו קרוז להגן על האליפות הבין יבשתית במסגרת קרב מרובע אשר כלל בנוסף את קווין אואנס וסמי זיין. למרות זאת, הוא שוחרר מחוזהו ב-2 ביוני.
קריירת היאבקות מקצועית > All Elite Wrestling‏ (2021–היום)

בספיישל Road Rager, שנערך ב-7 ביולי 2021, ביצע באדג'ן את הבכורה שלו בארגון ההיאבקות AEW תחת השם מלאקאי בלאק, כאשר תקף את קודי רודס ומאמנו, ארן אנדרסון, בעזרת מהלך המיסה השחורה. בספיישל Homecoming, שנערך ב-4 באוגוסט, בלאק גבר על קודי רודס. ב-25 באוגוסט בפרק של התוכנית Dynamite, בלאק גבר על ברון אנדרסון, בנו של ארן אנדרסון; לאחר הקרב, הוא התקיף את האחרון בעזרת מכה מתחת לחגורה ומהלך הסיום שלו. ב-3 בספטמבר בפרק של התוכנית Rampage, בלאק גבר על לי ג'ונסון. ב-8 בספטמבר בפרק של התוכנית Dynamite, בלאק רשם ניצחון נוסף, הפעם על דאסטין רודס. ב-16 באוקטובר בפרק של התוכנית Dynamite, בלאק ניצח את דאנטה מרטין. שבוע לאחר מכן, הוא נחל הפסד לקודי רודס. באירוע Full Gear, שנערך ב-13 בנובמבר, בלאק ואנדרדה אל אידולו הפסידו בקרב זוגות לקודי רודס ופאק. בלילה הראשון של פרק הספיישל Holiday Bash, שנערך ב-22 בדצמבר, בלאק גבר על גריף גאריסון. ב-5 בינואר בפרק של התוכנית Dynamite, בלאק ניצח בקרב יחידים את בריאן פילמן ג'וניור. במופע המקדים לאירוע Revolution, שנערך ב-6 במרץ 2022, קבוצת House of Black גברה על Death Triangle (פאק ופנטה אוסקורו) ואריק רדבירד.
חיים אישיים

באדג'ן נישא למתאבקת זלינה וגה בשנת 2018. הוא אתאיסט.
אליפויות והישגים

הישגים בארגון ההיאבקות All Elite Wrestling – AEW
אליפות השלשות של AEW (פעם אחת)  - ביחד עם ברודי קינג ובאדי מת'יוס
הישגים בארגון ההיאבקות Insane Championship Wrestling – ICW
אליפות הזוגות של ICW (פעם אחת)  - ביחד עם מייקל דאנטה
הישגים במגזין ההיאבקות Pro Wrestling Illustrated – PWI
PWI דירג אותו במקום ה-23 מתוך 500 המתאבקים הטובים ביותר לשנת 2020
הישגים בארגון ההיאבקות Pro Wrestling Guerrilla - PWG
אליפות הזוגות של PWG (פעם אחת, נוכחי)  - ביחד עם ברודי קינג
הישגים בארגון ההיאבקות Progress Wrestling
אליפות הזוגות של Progress (פעם אחת)  - ביחד עם מייקל דאנטה
הישגים בארגון ההיאבקות Westside Xtreme Wrestling – wXw
האליפות המאוחדת של wXw (פעם אחת)
אליפות משקל קל של wXw (פעמיים)
אליפות הזוגות של wXw (פעמיים)  - ביחד עם מייקל דאנטה
טורניר 16 קרט זהב של wXw‏ (2013, 2015)
הישגים בארגון ההיאבקות World Wrestling Entertainment – WWE
אליפות ה-NXT (פעם אחת)
טורניר הזוגות לזכר דאסטי רודס (2019)  - ביחד עם ריקושט
פרסי סוף השנה של NXT (שלוש פעמים)
מתאבק השנה (2017)
פריצת השנה (2017)
יריבות השנה (2017) - נגד ולווטין דרים
הערות שוליים

↑  טומי אנד בדרך ל-WWE
↑  ברון סטרומן, אליסטר בלאק, לאנה ועוד שוחררו מהחוזה שלהם ב-WWE
↑  בלאק עורך את הבכורה שלו ב-AEW
↑  אליסטר בלאק וזלינה וגה התחתנו
| זוכי טורניר הזוגות לזכר דאסטי רודס |
| --- | --- | --- |
| גברים | פין באלור וסמואה ג'ו (2015) •‏ The Authors of Pain (אקאם ורזאר) (2016) •‏ The Undisputed Era (אדם קול וקייל אוריילי) (2018) • אליסטר בלאק וריקושט (2019) •‏ The BroserWeights (מאט רידל ופיט דאן) (2020) •‏ MSK (נאש קרטר ווס לי) (2021) • האחים קריד (ברוטוס וג'וליוס קריד) (2022) |  |
| נשים | דקוטה קאי וראקל גונזלס (2021) • איאו שיראי וקיי לי ריי (2022) |  |
אליסטר בלאק במהלך הכניסה שלו, 2017
בלאק הוא פעם אחת אלוף ה-NXT
אנשים כל כך יפים

| --- | --- |

 מדינה:  אוקראינה 
 חברת הפקה:  אולפן הסרטים ע"שּ דובז'נקו 
 הקרנת בכורה:  2013 
 שפת הסרט:  אוקראינית 
 סוגה:  סרט דרמה 
 דף הסרט ב־IMDb
 
"אנשים יפים כאלה" (באוקראינית: Такі красиві люди) הוא סרט הבכורה העלילתי בבימויו של דמיטרי מויסייב, שיצא באולפן הקולנוע הלאומי.
הבכורה התקיימה בתוכנית התחרות המרכזית של פסטיבל הסרטים הבינלאומי ה-43 של מולודיסטי. הסרט השתתף בפסטיבלי קולנוע באיטליה, פולין, ארמניה ("משמש הזהב"), ארצות הברית. הסרט יצא לאקרנים ב-24 בספטמבר 2014.
זה היה הסרט הראשון של הבמאי דמיטרי מויסייב שעד לסרט זה ביים רק סרטים קצרים. הוא גם כתב תסריט לסרט ושיחק בעצמו בתפקיד משני. הצילומים התקיימו במספר אתרים באוקראינה לרבות חוף ים אזוב. הסרט הופק בתמיכה ממשלתית מלאה.
הסרט מתאר חיי משפחה ואישה בודדת (מרטה) בת 38 שמתגוררים בבתים נפרדים באזור בודד על שפת הים. הם מתפרנסים מדיג. מפעם לפעם לאזור מגיעים נופשים. מרטה הכירה גבר (איוואן) שהגיע לאזור מעיר איוואנו-פרנקיבסק והציג את עצמו כסופר. לאחר סיום חופשתו הוא חוזר לעיר מגוריו. מרטה נוסעת אחריו ובחיפושים התברר שאיוואן עובד כמלצר, אך אכן פרסם ספר לפני כעשור ושלא זכה להצלחה. היא חוזרת לביתה הבודד ופוגשת את איוואן שחזר.
אלכסיס ז'אן פורנייה

| --- | --- |

 לידה:  4 ביולי 1865 סיינט פול, ארצות הברית 
 פטירה:  20 בינואר 1948 (בגיל 82) 
 מקום קבורה:  Oakwood Cemetery 
 
אלכסיס ז'אן פורנייה (בצרפתית: Alexis Jean Fournier;  ‏  4 ביולי 1865 - 20 בינואר 1948) היה אמן אמריקאי. הוא ידוע בזכות ציוריו הנטורליסטיים.  פורנייה ידוע גם מעבר למינסוטה כדמות חשובה בתנועת האמנויות והאומנויות.
ראשית חייו

פורנייה, נולד בסנט פול, מינסוטה ב-4 ביולי 1865, גדל בוויסקונסין על ידי הורים קנדים צרפתים. ב-1879, בגיל ארבע-עשרה, עבר פורנייה למיניאפוליס. בשאיפה להיות אמן, פורנייה מצא עבודה בציור שלטים ותפאורה של במה. יצירת תפאורת במה נתנה לו יותר זמן לציור והעניקה לו ניסיון בציור פנורמות, צורת אמנות פופולרית במאה התשע-עשרה. הוא החל לחוות הצלחה צנועה כצייר נוף.
בשנת 1886, פורנייה למד בבית הספר לאמנות של מיניאפוליס שהוקם באותה העת. בית הספר נוהל על ידי אמן מבוסטון דאגלס פולק, שפורנייה לקח אצלו שיעורים פרטיים. בהוראתו של וולק, פורנייה פיתח חוש צבע עדין יותר וסגנון מברשת ייחודי.
פורנייה נישא לאשתו הראשונה אמה ונולדו להם שני ילדים, גרייס ופול. הוא גם החל לפרנס את משפחתו כאמן במשרה מלאה. הוא שכר סטודיו מעל חנות של חייט בשדרת ניקולט 412 במיניאפוליס.
ראשית חייו > קריירת ציור

פורנייה הוזמן להסתובב בדרום מערב אמריקה עם הפטרון ה' ג'יי סמית' בשנת 1891. לאחר הטיול צייר פורנייה ציור קיר פנורמי עטור שבחים המתאר בתי אבן בצוקים באזור מסה ורדה שבקולורדו שנבנו על ידי הפואבלו הקדומים. התמונה הפנורמית הוצגה בתערוכה הקולומביאנית ב-1893 בשיקגו, שם אלפי אנשים ראו את ציור הקיר ושמעו את פורנייה מפרש אותו בפומבי.
בעודו ממשיך להתפתח כאמן, בשנת 1893, נסע פורנייה לפריז, צרפת, שם למד באקדמיה ז'וליאן. הנסיעה שלו מומנה על ידי כמה נדיבים, כולל ג'יימס ג'יי היל. בצרפת, פורנייה הושפע מאוד מאסכולת ברביזון, קבוצה של ציירים צרפתים מהמאה התשע-עשרה שנמשכו אל נופי הטבע והרומנטיקה.
בין 1895 ל-1901 ערך פורנייה עוד מספר נסיעות לפריז. מדי פעם הוא חזר למיניאפוליס והמשיך לצייר ציוני דרך של ערים תאומות. הוא גם הפך למזוהה עם תנועת האמנויות והאומנויות, תחיית אמנויות המדגישה אומנות בעבודת יד. מנהיג תנועת האמנויות והאומנות, ג'ון סקוט ברדסטריט, הזמין את פורנייה לצייר ציורי קיר בחדרי אוכל של ערים תאומות שאותם הוזמן לקשט.
הקשר של פורנייה לתנועת האמנויות והאומנות העמיק ב-1903 כשעבר לאיסט אורורה, ניו יורק, ביתה של קהילת האמנויות רויקרופט. הקהילה התחילה כבית דפוס אך התפתחה לכלול אמנות ספרים, כלי חרס, עבודות מתכת, תכשיטים ורהיטים. מנהיג הקהילה, אלברט ג'י האברד, היה מיודד עם פורנייה במשך כמה שנים. המעבר של פורנייה למזרח אורורה הגיע לאחר שהאברד הזמין אותו להיות המנהל האמנותי הקבוע של קהילת רויקרופט.
האברד היה איש ראוותני, והוא הסתובב ברחבי הארץ ונתן הרצאות. פורנייה, הידוע באישיותו המקסימה ובהומור הטוב שלו, נסע עם האברד לרבים מהנסיעות האלה. פורנייה שמר על האברד והציג את ציוריו בהרצאות, והביא את עבודתו לקהל רחב יותר. למרות המסעות והחורפים הרבים שבילה במיניאפוליס, פורנייה זוהה בפומבי עם מזרח אורורה ועם קהילת רויקרופט.
קהילת רויקרופט השתנתה ב-1915 כאשר האברד ואשתו מתו על סיפון אוניית אוקיינוס שטורפדה על ידי הגרמנים במהלך מלחמת העולם הראשונה. לאחר מותו של חברו, פורנייה התקרב לקבוצה של ציירים אזוריים במחוז בראון, אינדיאנה. הוא השפיע על הסגנון שלהם, אבל הם השפיעו גם על שלו. ציוריו מאינדיאנה היו בהירים ואימפרסיוניסטיים יותר מעבודתו הקודמת.
אשתו הראשונה של פורנייה נפטרה והוא מכר את ביתו במיניאפוליס בשנת 1921. הוא עבר לאינדיאנה בשנה שלאחר מכן, כאשר התחתן בשנית עם אלמנה שבעלה היה מקושר לאמני מחוז בראון. הוא המשיך לבלות בקיץ במזרח אורורה. לאחר מות אשתו השנייה ב-1937, הוא עבר למזרח אורורה לצמיתות, וב-1941 התחתן בפעם השלישית.
ב-16 בינואר 1948, בגיל שמונים ושתיים, החליק פורנייה על מדרכה קפואה סמוך לביתו ושבר את הגולגולת. נלקח לבית החולים בלאקוואנה, ניו יורק, ומת ארבעה ימים לאחר מכן.
באמצעות ציורי הנוף שלו ותפקידו בתנועת האמנויות והאומנות, פורנייה השפיע על האמנות האמריקאית.
ההספדים שלו הדגישו כי היה "אחרון ציירי הברביזון", שכן סגנונו והערצתו לעולם הטבע הביאו את מסורת הברביזון אל תוך המאה העשרים. ציוריו הוצגו ברחבי העולם במהלך חייו וממשיכים להיות מבוקשים.
הערות שוליים

↑  Farnham's Mill at St. Anthony Falls, Minneapolis, Alexis Jean Fournier ^ Minneapolis Institute of Art, collections.artsmia.org
1 2 3 4 5 6  Fournier, Alexis Jean (1865–1948) | MNopedia, www.mnopedia.org
↑  E, Spedjt to T. [qw ZOP (1948-01-21). "ALEXIS J. FOURHIER, LANDSOAPI$T, DEAD; One of Last Representatives of French Barbizon S6hool of Painting Was 82". The New York Times (באנגלית אמריקאית). ISSN 0362-4331. נבדק ב-2024-02-21.
| --- | --- |
בקרת זהויות :  GND: 1231571535  ISNI: 0000 0000 6707 2392  LCCN: n85022163  NTA: 323878067  RKD: 104574  ULAN: 500020832  VIAF: 55569103   WorldCat (עם VIAF): 55569103 
סתו
טחנת קמח במינאפוליס
אלן צ'רץ'

| --- | --- |
אין תמונה חופשית
 לידה:  22 בספטמבר 1904 קרסקו, ארצות הברית 
 פטירה:  22 באוגוסט 1965 (בגיל 60) טרה האוט, ארצות הברית 
 מדינה:  ארצות הברית 
 השכלה:  אוניברסיטת מינסוטה 
 פרסים והוקרה:  מדליית האוויר  מדליית המערכה האירופית־אפריקאית־המזרח התיכון  מדליית הניצחון במלחמת העולם השנייה  מדליית המערכה האמריקנית 
 
אלן צ'רץ' (באנגלית: Ellen Church;‏ 22 בספטמבר 1904 – 22 באוגוסט 1965) הייתה דיילת האוויר הראשונה. אחות וטייסת. צ'רץ' רצתה להטיס מטוסים מסחריים, אך משרות אלו לא היו פתוחות לנשים. מכיוון שרצתה לטוס, צ'רץ' היא שכנעה את חברת בואינג תעבורה אווירית ששימוש באחיות כדיילות יגביר את הבטיחות ויעזור לשכנע את הנוסעים שהטיסה בטוחה. הטיסה הראשונה שלה המריאה ב-15 במאי 1930.
ביוגרפיה

צ'רץ' נולד בקרסקו, איווה, ארצות הברית. לאחר סיום לימודיה בתיכון קרסקו, צ'רץ' למדה סיעוד ועבדה כאחות בבית חולים בסן פרנסיסקו. היא הייתה טייסת ואחות מוסמכת. סטיב סטימפסון, מנהל משרד התחבורה האווירית בסן פרנסיסקו (BAT), לא שכר אותה כטייסת, אבל כן העביר את הצעתה להכניס אחיות למטוסים כדי להרגיע את הפחד של הציבור מטיסות. בשנת 1930, משרד התחבורה האווירית בסן פרנסיסקו שכר את צ'רץ' כדיילת ראשית, והיא גייסה שבע אחרות לתקופת ניסיון של שלושה חודשים.
הדיילות, או "בנות השמיים" כפי שכונו, היו חייבות להיות אחיות מוסמכות, "רווקות, צעירות מגיל 25; משקלן פחות מ-52 ק"ג; וגובהן פחות מ-1.63 מ'". בנוסף לטיפול בנוסעים, ציפו מהן לסייע בעת הצורך בהובלת מזוודות, תדלוק וסיוע לטייסים לדחוף את המטוס להאנגרים. עם זאת, השכר היה טוב לאותה תקופה: 125 דולר לחודש. צ'רץ' הפכה לדיילת הראשונה שטסה (אם כי לא הדיילת הראשונה, שכן היינריך קוביס הגרמנייה הקדימה אותה ב-1912). ב-15 במאי 1930, היא עלתה על מטוס בואינג 80 A לטיסה של 20 שעות מאוקלנד /סן פרנסיסקו לשיקגו עם 13 עצירות ו-14 נוסעים. לפי מקור אחד, הטייס היה חלוץ תעופה אחר, אלריי בורח ג'פסן.
החידוש זכה להצלחה מסחררת – חברות התעופה האחרות הלכו בעקבות הדוגמה של BAT במהלך השנים הבאות – אך פציעה מתאונה סיימה את הקריירה של צ'רץ' לאחר 18 חודשים.
היא השיגה תואר ראשון בחינוך סיעודי מאוניברסיטת מינסוטה וחידשה את הקריירה שלה כאחות. בשנת 1936, היא הפכה למפקחת על רפואת ילדים בבית החולים של מחוז מילווקי. במהלך מלחמת העולם השנייה, צ'רץ' שירתה בחיל האחיות של הצבא כקפטן ואחות טיסה וזכתה במדליית אוויר. היא עברה לטרה הוט, אינדיאנה, שם הפכה למנהלת סיעוד ואחר כך למנהלת בבית החולים יוניון.
ב-1964 היא נישאה ללאונרד בריגס מרשל, נשיא הבנק הלאומי Terre Haute First. תאונת רכיבה על סוסים שמה קץ לחייה בשנת 1965.
הוקרה

שדה התעופה העירוני של קרסקו, איווה נקרא אלן צ'רץ' (KCJJ) על שמה.
חברת יונייטד מקיימת עד היום טקסים לזכרה ומחלקת פרסי הצטיינות על שמה. מרכז ההדרכה שלהם קרוי על שמה ומוקדש לה.
הערות שוליים

↑  Haynes, Danielle (25 במאי 2020). "First female flight attendant took maiden trip 90 years ago". UPI (באנגלית). נבדק ב-2020-05-15. {{cite news}}:  (עזרה)
↑  Baird, Cary (בפברואר 2007). "New Book Marks Jeppesen's 100th Birthday". airportjournals.com. אורכב מ-המקור ב-27 ביוני 2012. נבדק ב-25 באוגוסט 2012. {{cite web}}:  (עזרה)
אנשים מול אש

| --- | --- |

 מידע כללי
 מאת:  ס.ל.א מרשל 
 שפת המקור:  אנגלית 
 סוגה:  עיון, אסטרטגיה, מלחמה
 הוצאה
 תאריך הוצאה:  1947
 מספר עמודים:  230
 הוצאה בעברית
 הוצאה:  מערכות
 תאריך:  1956
 תרגום:  עוזי נרקיס
 
אנשים מול אש הוא ספר עיון מאת ס.ל.א מרשל, בריגדיר גנרל צבא ארצות הברית. במלחמת העולם השנייה שימש מרשל כההיסטוריון הקרבי הראשי של הצבא, סייר בזירות קרב רבות וראיין מאות חיילים וקצינים מהם גבה עדות על הקרבות בהם השתתפו. בין הקצינים שרואיינו על ידו ניתן למנות את ריצ'רד וינטרס, הארי קינארד ורוברט קול.
לאור הראיונות סיכם מרשל את פעילות כוחות החי"ר של צבא ארצות הברית במלחמה וקבע כי 75% מכלל לוחמי הרגלים בצבא האמריקני כלל לא ירו בנשקם במהלך הקרב, וכי יש לשפר את הכשרת הלוחמים הן בתחום השימוש בנשק החדיש והן בתחום ההתמודדות המנטלית וההסתגלות של הלוחמים לעוצמת האש שמפעיל האויב בקרב.
מרשל הציע במחקרו כי החיילים יחונכו להרבות בירי בעת לחימה וכי על המפקד להקפיד ולהורות על אנשיו לפתוח באש ולהוסיף ולירות. הספר ניתן בצה"ל כשי לבוגרי קורסי פיקוד בחיל הרגלים, ובהם קורס קצינים וקורס מפקדי כיתות, וללוחמי ומפקדי יחידות מובחרות.
הערות שוליים

↑  גל פרל פינקל, יוזמה היא משחק סכום אפס, באתר זמן ישראל, 18 בינואר 2021.
↑  סטיבן אמברוז, "אחים בקרב", תל אביב: כנרת, זמורה ביתן, דביר, 2005, עמוד 98.
↑  ס.ל.א מרשל, "אנשים מול אש", הוצאת מערכות, 2001, עמוד 65.
↑  ס.ל.א מרשל, "אנשים מול אש", הוצאת מערכות, 2001, עמודים 47–48.
↑  ס.ל.א מרשל, "אנשים מול אש", הוצאת מערכות, 2001, עמוד 18.
↑  ס.ל.א מרשל, "אנשים מול אש", הוצאת מערכות, 2001, עמודים 57–76.
↑  גל פרל, אין תמרון בלי אש, הבלוג על הכוונת, ‏ 25 בינואר 2024.
אנתוני לפאליה

| --- | --- |

אנתוני לפאליה, 2013
 לידה:  31 בינואר 1959 (בן 65) אדלייד, אוסטרליה הדרומית, אוסטרליה
 מדינה:  אוסטרליה 
 תקופת הפעילות:  מ-1985 
 מקום לימודים:  Rostrevor College 
 בן או בת זוג:  Gia Carides (1998–2015)  Cherie Michan 
 מספר צאצאים:  1
 פרסים והוקרה:  פרס אמי להופעת אורח בסדרה קומית (2002)  פרס טוני לשחקן הטוב ביותר במחזה (1998)  פרס עולם התיאטרון (1995)  פרס אמי לבידור בפריים טיים 
 פרופיל ב-IMDb
 
אנתוני לפָּאלְיָה (באנגלית: Anthony LaPaglia; נולד ב-31 בינואר 1959) הוא שחקן קולנוע וטלוויזיה אוסטרלי, זוכה פרס טוני ופרס אמי. התפרסם בזכות תפקידו בסדרת הפשע המשטרתית "ללא עקבות" אשר זיכה אותו בפרס גלובוס הזהב לשנת 2003.
ביוגרפיה

לפאליה נולד בעיר אדלייד שבאוסטרליה הדרומית, בנם של מריה ג'והנס וגדיו לפאליה.
בן לאם ממוצא הולנדי ולאב ממוצא איטלקי, אחיו הצעיר ג'ונתן עוסק גם הוא בתחום המשחק, ללפאליה אח נוסף בשם מייקל סוחר מכוניות במקצועו.
למד ב"מכללת רוסטרוור" שבפרוור וודפורד.
החל להיכנס לתחום המשחק בשנות נעוריו כשנרשם לסוכנות השחקנים האוסטרלית "S.A. Castings".
נרשם לקורס משחק למשך שנתיים וחצי, עזב את לימודי המשחק כאשר נשארה לו עוד שנה אחת לסיים ונסע לנסות את מזלו בלוס אנג'לס.
קריירת משחק

לפאליה החל את דרכו בקולנוע המקומי באוסטרליה בסרט "האפורטרופס", משם התקדם להוליווד ולקומדיה "אשתי רוצחת לשעבר" שם הופיע לצד הקומיקאי העולה מייק מאיירס.
את תפקיד הפריצה שלו עשה ב-1994 בדרמת המתח של ג'ואל שומכר "הלקוח" בו גילם רוצח שכיר של המאפיה בשם בארי "הלהב" מולדאנו.
בשנה שלאחר מכן כבר קיבל תפקיד ראשי בקומדיית הנעורים "רקורד חזק" בדמותו של ג'ו מנהל חנות התקליטים "אמפייר רקורדס" העומדת להימכר לרשת מסחרית.
ב-1999 שיחק בדרמת הפשע של ספייק לי "הקיץ של סם" ובדרמה המוזיקלית המצליחה של וודי אלן "מתוק ומרושע" שם הופיע בתור אל טורינו.
הופיע בקריירה שלו גם בשלושה מחזות ברודוויי כשהבולט בהם הוא "מראה מעל הגשר", תפקידו במחזה זיכה את לפאליה בפרס טוני.
בשנת 2000 הופיע בתפקיד ראשי בדרמה הקומית האוסטרלית "מחפשים את אליברנדי" ובדרמה הרומנטית "סתיו בניו יורק".
לפלגיה השתתף בסרט האוסטרלי "לנטנה" בו הופיע בתור החוקר המשטרתי לאון זאט וזכה בפרס האקדמיה האוסטרלית.
ב-2002 ערך הופעת אורח בסדרת הסיטקום "פרייז'ר" עליה זכה בפרס אמי בקטגוריית הופעת האורח הטובה ביותר.
לקראת סוף 2002 זכה לפאליה בתפקיד הראשי בסדרת הפשע "ללא עקבות", בסדרה גילם את הדמות הראשית ג'ון מייקל "ג'ק" מלון העומד בראש יחידת איתור הנעדרים של ה-FBI.
לפאליה שיחק בסדרה במשך שבע עונות וזכה בשנת 2004 בפרס גלובוס הזהב לשחקן הטוב ביותר בסדרת דרמה.
התפרסם בתפקידי משנה בסרטים "בואו נדבר על זה פעם שנייה" ו"אגם המוות", הפיק ושיחק בתפקיד הראשי של העיתונאי רוג'ר איסט במותחן האוסטרלי המרתק "מה קרה בבאליבו?".
ב-2010 דיבב בסרט האנימציה "אגדה עם כנפיים" את דמותו של הינשוף האפור טוויליט.
קריירת כדורגל

בשנות ה-80 שיחק לפאליה כשוער בקבוצות "אדלייד סיטי" ו"ווסט אדלייד" בליגה הכדורגל האוסטרלית הלאומית.
כיום משמש כבעלים של קבוצת "Sydney FC" מליגת העל האוסטרלית, לפאליה טס בתדירות מסידני ללוס אנג'לס כדי לעקוב אחר משחקי הקבוצה.
בשנת 2004 עבר ניתוח במפרק הירך בשל פציעות שעבר עוד שהיה שחקן פעיל, החלים לחלוטין מהפציעה ואף שיחק במספר קבוצות חובבים בקליפורניה.
בזמנו הפנוי משמש כשוער בקבוצת החובבים האמריקאית "הוליווד יונייטד" לצידם של סטיב ג'ונס והשחקן הבריטי ויני ג'ונס.
חיים אישיים

נישואיו הראשונים היו לשחקנית שרי מיצ'אן.
כיום לפאליה נשוי לשחקנית האוסטרלית ג'יה קרדיאס, הזוג התחתן ב-1998 והוליד ילדה אחת.
לפאליה אימץ את המבטא האמריקאי כדי לקדם את קריירת המשחק שלו, היום לטענתו הוא איבד לחלוטין את מבטאו האוסטרלי.
פילמוגרפיה נבחרת

פלדה קרה (1987)
עבדי ניו יורק (1989)
גדעון אוליבר (1989) – סדרת טלוויזיה
החתונה של בטסי (1990)
רחוב 29 (1991)
צדק של אדם אחר (1991)
הוא אמר, היא אמרה (1991)
לחישות באפלה (1992)
בלאדי מרי (1992)
The Custodian‏ (1993)
אשתי רוצחת לשעבר (1993)
הלקוח (1994)
משפחתה מעורבת (1994)
רקורד חזק (1995)
הפאב של השכונה (1996)
לשבור את החוקים (1997)
פיניקס (1998)
הקיץ של סם (1999)
מתוק ומרושע (1999)
בית האשליות (2000)
מחפשים את אליברנדי (2000)
לנטנה (2001)
הבנק (2001)
אני עם לוסי (2002)
בואו נדבר על זה פעם שנייה (2002)
אגם המוות (2002)
חום אימים (2002)
הדרך לפרדישן (2002)
בוריס מסתובב (2003)
היפוך החורף (2004)
תזיזו ת'רגליים (2006)
משחקים (2002)
הארכיטקט (2006)
$9.99 (2008)
מה קרה בבאליבו? (2009)
אגדה עם כנפיים (2010)
Mental ‏(2012)
אהבה מהסוג המטורף (2013)
A Good Marriage‏ (2014)
זה לא מצחיק (2015)
לחבק את הגבר (2015)
ביג סטון גאפ (2015)
המשימה (2016)
אנאבל 2 (2017)
ניטראם (2021)
פילמוגרפיה נבחרת > טלוויזיה

האב דאולינג חוקר (1990)
רצח מדרגה ראשונה (1996–1997)
לנסקי (1999) – סרט טלוויזיה של HBO
Underground: The Julian Assange Story‏ (2012) – סרט טלוויזיה של נטוורק טן
ריזוטו (2017)
Sunshine‏ (2017)
ריביירה (2017–הווה)
הצד האפל של פלורידה (2023)
ילד בולע יקום
אסקלנטה (נהר)

| --- | --- |

הקניון של הנהר אסקלנטה כ-3 קילומטרים במורד הזרם מהמפגש עם ערוץ בולדר. על קו הרקיע ניתן לראות את רמת אקווריוס
 מידע כללי
 אורך:  145 ק"מ
 ספיקה ממוצעת:  4 מ"ק לשנייה
 מוצא:  מפגש הערוצים בירץ' (Birch) ונורת (North) סמוך ליישוב הקטן אסקלנטה ביוטה
 גובה מוצא הנהר:  1,700 מטרים
 שפך:  אגם פאוול 
 מדינות באגן הניקוז:  יוטה
 
 
הנהר אסקלנטה (באנגלית: Escalante River) הוא יובל קטן של נהר הקולורדו שבמערב ארצות הברית.
גאוגרפיה

מוצא הנהר במפגש הערוצים בירץ' (Birch) ונורת (North) סמוך ליישוב הקטן אסקלנטה (Escalante) בדרום מרכז יוטה, ומשם הוא זורם לדרום מזרח לאורך 145 ק"מ לפני שהוא נשפך לאגם פאוול. אגן הניקוז של הנהר כולל את המדרונות המיוערים הגבוהים של רמת אקווריוס (Aquarius Plateau), המדרון המזרחי של רמת קייפרוביץ (Kaiparowits Plateau) ורמת המדבר צפונית לאגם פאוול. זהו הנהר האחרון מגודל זה שנתגלה בשטחן של 48 המדינות הרציפות של ארצות הברית. ספיקתו הממוצעת היא 4 מ"ק לשנייה.
הנהר מופה וכונה בשם לראשונה על ידי אלמון תומפסון (Almon Thompson), חבר במשלחת נהר הקולורדו של 1872 אותה הוביל ג'ון וסלי פאוול. הנהר קרוי על שמו של המיסיונר הפרנציסקני הספרדי סילבסטרה ולס דה אסקלנטה (Silvestre Vélez de Escalante). ב-1776 יצאה משלחת בראשות אסקלנטה והאב הפרנציסקני הספרדי פרנסיסקו אטנסיו דומינגס (Atanasio Domínguez) מסנטה פה שבניו מקסיקו במטרה להגיע למונטריי בקליפורניה. המשלחת, המכונה משלחת דומינגס-אסקלנטה, לא הגיעה בסופו של דבר למטרתה, אבל במהלך מסע עברו חברי המשלחת ליד הגרנד קניון והיו לאירופאים הראשונים שהגיעו ליוטה.
מרבית נתיבו של הנהר עוברת בנקיקים מפותלים של אבן חול. הנהר והקניונים המבותרים הנשפכים אליו יוצרים חלק חשוב במונומנט הלאומי גרנד סטיירקייס-אסקלנטה. האזור המרהיב הוא יעד פופולרי לסיורים רגליים וטרקים.
במרבית השנה נהר האסקלנטה הוא נחל קטן, שקל לחצות אותו ברגל או לבוסס דרכו. אבל במהלך השיטפונות של האביב והמונסונים של הקיץ הנהר יכול להפוך לזרם בוצי שוצף שספיקתו גדולה פי עשרה עד מאה. בשנים מסוימות אפשר לשוט בנהר תוך שימוש בקיאקים או בסירות קאנו (רפסודות גדולות מדי בהתחשב ברוחב הערוץ), אבל לכך נדרש הן תזמון טוב – עומק מים גדול או קטן מדי עלולים להפוך את השיט לבלתי אפשרי, ולעצור אותו באמצע הדרך - והן הנכונות לשאת את הסירות במורד תלול בסוף המסע.
הערות שוליים

↑  Where is the Escalante Watershed
↑  a historical sketch of the scientific exploration of the region containing the grand staircase-escalante national monument
↑  Dominguez-Escalante Expedition
| --- | --- |
בקרת זהויות :  NLI: 987007553186205171  LCCN: sh85044773  VIAF: 315526880   WorldCat (עם VIAF): 315526880